Алкей
Химн на Диоскурите

Превод от старогръцки: Борислав Георгиев, 1970

chitanka.info

Химн на Диоскурите[0]

Напусналите на Пелопс острова,

явете ни се пак вий, Кастор и Полукс,

деца прославени на Леда[1] и на Зевс,

на нас блеснете милостиво!

Пред ширните земи и необятните моря

препускате вий бързите коне

и леко хората предпазвате

от ледената бездна на морето.

Изскачате над корабния нос внезапно

и отдалеч блестите сред въжета,

и в тая нощ ужасна осветявате

пътя на корабите черни…

[0] Диоскури — близнаците Кастор и Полидевк, или още Полукс, синове на Зевс и Леда, участвували в похода на аргонавтите. След тяхната смърт и апотеоз те станали покровители на пътешествениците, гостоприемството и конните състезания. Отъждествяват ги със съзвездието Близнаци. ↑

[1] Леда — митологичен персонаж; съпруга на спартанския цар Тиндарей, майка на Кастор, Полидевк, Хубавата Елена и Клитемнестра. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.